**Konfidencialitātes apliecinājums**

*Ievadiet\_uzņēmuma\_nosaukumu\_un\_reģistrācijas\_numuru* (“**Uzņēmums**”), kura juridiskā adrese ir *ievadiet\_adresi*, kuru pārstāv *ievadiet\_Uzņēmuma\_pārstāvja\_vārdu\_un\_uzvārdu*, kā *ievadiet\_pārstāvja\_amatu*, kurš darbojas uz *statūtu vai pilnvaras pamata*, kas datēta ar *datums*, apliecina, ka piekrīt sniegt piedāvājumu par saules elektrostaciju projektu pārdošanu **akciju sabiedrībai “Latvenergo”**, reģistrācijas numurs: 40003032949 (“**Latvenergo**”), kuras juridiskā adrese ir Pulkveža Brieža iela 12, Rīga, LV-1010, Latvija, un Latvenergo nepieciešama informācija no Uzņēmuma, lai izvērtētu šo piedāvājumu (“**Nolūks**”).

Saistībā ar Nolūku starp Latvenergo un Uzņēmumu var notikt konkrētas konfidenciālās informācijas apmaiņa. Attiecīgi Uzņēmums paraksta šo konfidencialitātes apliecinājumu (“**Apliecinājums**”) ar šādiem noteikumiem:

1. **Definīcijas**

Šajā Apliecinājumā turpmāk izmatotajiem terminiem ir šāda nozīme:

1. **Konfidenciālā informācija** ir jebkāda informācija ar konfidenciālu raksturu, kuru Uzņēmums izpauž Latvenergo vai Latvenergo izpauž Uzņēmumam saistībā ar Nolūku.
2. **Informācijas sniedzējs** ir Latvenergo vai Uzņēmums, kas izpauž Konfidenciālu informāciju.
3. **Informācijas saņēmējs** ir Latvenergo vai Uzņēmums, kuram izpauž Konfidenciālu informāciju.
4. **Konfidencialitāte**
   1. Informācijas saņēmējs piekrīt izmantot Konfidenciālo informāciju tikai saistībā ar Nolūku, glabāt to konfidenciālu un neizpaust to bez iepriekšējas Informācijas sniedzēja rakstveida piekrišanas, izņemot, ja to nosaka likums. Informācijas saņēmējs apņemas nodrošināt pieeju Konfidenciālai informācijai tikai tā darbiniekiem, pieaicinātiem ekspertiem, pilnvarotiem pārstāvjiem, kam tā ir nepieciešama, lai veiktu darbības saistībā ar Nolūku.
   2. Uzņēmums piekrīt, ka tas paturēs Nolūku un šī Apliecinājuma esību konfidenciālu.
   3. Šis Apliecinājums neattiecas uz informāciju, kura i) ir publiski pieejama; vai ii) saņemta no kāda, uz kuru neattiecas konfidencialitātes pienākums; vai iii) saņēmējam jau bija zināma, nepārkāpjot konfidencialitātes noteikumus.
   4. Informācijas sniedzējs izpaudīs Informācijas saņēmējam personas datus tikai: i) ciktāl tas nepieciešams konkrētajam Nolūkam; un ii) ja tam ir juridisks pamats nodot personas datus Informācijas saņēmējam.
   5. Puses vienojas, ka Informācijas saņēmējs uzņemas atbildību tikai, ja tas ir vainīgs savas darbības vai bezdarbības dēļ, un ciktāl to nosaka piemērojamie tiesību akti, Informācijas saņēmēja pilnā atbildība (ieskaitot procentus) par visām prasībām saistībā ar šo Apliecinājumu nevar pārsniegt 30 000 EUR vai nodarītos faktiskos zaudējums, atkarībā no tā, kura summa ir mazāka. Vienlaikus Informācijas saņēmējs neuzņemas atbildību par peļņas, nemateriālo vērtību, biznesa iespēju, paredzamo ietaupījumu vai ieguvumu zudumu, netiešiem vai izrietošiem zaudējumiem, kas izriet no jebkura šī Apliecinājuma pārkāpuma vai rodas saistībā ar to.
5. **Darbības termiņš** 
   1. Šis Apliecinājums ir spēkā no datuma, kad to parakstījis Uzņēmums. Konfidencialitātes pienākums turpinās 3 (trīs) gadus no Konfidenciālās informācijas saņemšanas brīža. Gadījumā, ja starp Latvenergo un Uzņēmumu tiek noslēgts līgums attiecībā uz Nolūku, konfidencialitātes pienākumi starp Latvenergo un Uzņēmumu tiek pilnībā aizvietoti ar līguma konfidencialitātes noteikumiem, kas stājas spēkā ar līguma spēkā stāšanās dienu.
   2. Pēc Informācijas sniedzēja rakstveida pieprasījuma, Informācijas saņēmējs pēc iespējas ātrāk iznīcina vai atdod visu Konfidenciālo informāciju Informācijas sniedzējam, vai, Konfidenciālās informācijas elektronisku kopiju gadījumā – dzēš šīs kopijas vai padara tās nepieejamas. Tomēr Latvenergo var saglabāt Konfidenciālās informācijas kopiju arhivēšanas nolūkiem, kam tiek piemēroti konfidencialitātes pienākumi.
6. **Vispārīgi**
   1. Šis Apliecinājums veido pilnīgu vienošanos par Konfidenciālo informāciju, kas izpausta saistībā ar Nolūku. Tas aizstāj visas iepriekšējās vienošanās, apstiprinājumus vai pārrunas.
7. **Piemērojamie tiesību akti un jurisdikcija**
   1. Šo Apliecinājumu un jebkādu no tā izrietošo strīdu, līgumisku vai ārpuslīgumisku, reglamentē Latvijas Republikas normatīvie akti.
   2. Jebkādi strīdi, kas izriet vai ir saistīti ar šo Apliecinājumu, ja tie nav atrisināti sarunu ceļā, tiek nodoti izskatīšanai Latvijas Republikas tiesā pēc piekritības.

ATTIECĪGI Uzņēmums pieņem, atzīst, izprot un piekrīt šī Apliecinājuma noteikumiem un nosacījumiem, ko apstiprina to Uzņēmuma pārstāvja/-u paraksts/-i zemāk.

PARAKSTĪTS *ievadiet\_Uzņēmuma\_nosaukumu* vārdā

|  |  |
| --- | --- |
| Parakstītājs/-i | Šis dokuments ir elektroniski parakstīts ar drošu elektronisko parakstu un satur laika zīmogu |
| Datums | Dokumenta datums ir elektroniskās parakstīšanas datums |
| Paraksts | Šis dokuments ir elektroniski parakstīts ar drošu elektronisko parakstu un satur laika zīmogu |